text:
предупредителния триъгълник трябва да е не по-голяма от 5 % от площта на напречното сечение на затворената аеродинамична тръба.
 5.3.
 След като бъде поставен по този начин, предупредителният триъгълник се излага на въздушната струя в продължение на три минути.
 5.4.
 Предупредителният триъгълник не трябва да се прекатури, нито да се измести. Допуска се обаче леко изместване на точките на допиране към повърхността на пътя, с не повече от 5 cm.
 5.5.
 Светлоотразяващата триъгълна част на устройството не трябва да се завърта на повече от 10° около хоризонтална ос или вертикална ос от началното си положение. Завъртането около хоризонталната или вертикалната ос се определя с помощта на виртуална равнина в началното положение на светлоотразяващата триъгълна част на устройството, която е перпендикулярна на основата и перпендикулярна на въздушната струя.
 (**) FEPA: Федерация на европейските производители на абразиви, 20 Avenue Reille, 75014 Париж, Франция.
 ПРИЛОЖЕНИЕ 21
 Трайност на цветовете (1)на светлоотражателите от класове IA, IB, IIIA, IIIB и IVA
 1.
 Органът, издал одобрението, има право да проверява трайността на цветовете на тип светлоотражател в експлоатация.
 2.
 Органите по одобряване на типа на държави, различни от държавата, в която е издадено одобрението, могат да извършват сходни проверки на своя територия. Ако тип светлоотражател в експлоатация покаже систематичен дефект, споменатите органи предават всички компоненти, демонтирани за проверка, на органа по одобряване на типа, издал одобрението, с искане за тяхното мнение.
 3.
 При отсъствие на други критерии понятието „систематичен дефект“ на тип светлоотражател в експлоатация трябва да се тълкува в съответствие със смисъла на точка 3.6.1. от настоящото правило.
 (1) Въпреки важността на изпитванията за проверка на трайността на цветовете на светлоотражателите, при сегашното ниво на технологията все още не е възможно да се прецени трайността на цветовете при лабораторни изпитвания с ограничена продължителност.
 Приложение 22
 Устойчивост на цветовете на изкуствена светлина — изпитване на предупредителни триъгълници с ксенонова лампа.
 1. ОБХВАТ
 В това приложение се описва метод, предназначен за определяне на устойчивостта на цвета, при всички видове и форми образци за изпитване, на действието на източник на изкуствена светлина, заместваща естествената дневна светлина (D65).
 2. ПРИНЦИП
 Пробен екземпляр от образците за изпитване се излага на изкуствена светлина при предписани условия заедно с еталон от син текстил както е указано.
 3. СРАВНИТЕЛНИ МАТЕРИАЛИ
 Стойностите за устойчивост на цветовете, посочени в настоящото приложение, се получават чрез сравняване с определени еталони от син текстил, подлежащи на излагане на въздействие с цел проверка на максимално допустимото облъчване за максималния контраст, предписан в настоящото правило на ООН.
 3.1.
 Еталоните от син текстил, които се разработват и произвеждат в Европа, се идентифицират с цифрови означения от 1 до 8. Тези еталони представляват сини вълнени парчета плат, оцветени с багрилата, изброени в таблица А22-1. За описаната в това приложение процедура за изпитване съгласно настоящото правило се използват само еталоните от син текстил 5 и 7, указани в таблица А22-1.
 Таблица A22-1
 Багрила за еталоните от син текстил 5 и 7
 Еталон
 Багрило (название съгласно указателя на цветовете) (1)
 5
 Cl Acid Blue 47
 7
 Cl Solubilised Vat Blue 5
 4. СИВА СКАЛА


text:
Сивата скала служи за установяване на промените в цвета на изпитвани образци при изпитванията за устойчивост на цветовете. Подробна колориметрична спецификация на скалата е дадена в допълнение 1 към настоящото приложение.
 4.1.
 Използването на скалата е описано в точка 2 на допълнение 1 към настоящото приложение.
 5. АПАРАТУРА С КСЕНОНОВА ЛАМПА
 Апаратурата представлява ксенонова лампа за изпитване за устойчивост на атмосферни въздействия, която е с въздушно или водно охлаждане и дава възможност образци да се излагат на въздействие в съответствие с EN ISO 4892-2.
 5.1.
 Условията на излагане на въздействие трябва да съответстват на изискванията, посочени в таблица А22-2.
 Таблица A22-2
 Параметри на изпитване чрез симулирани атмосферни въздействия
 Параметри на въздействие
 Лампа с въздушно охлаждане
 Лампа с водно охлаждане
 Цикъл светлина/тъмнина/пръскане на вода
 Непрекъсната светлина без пръскане на вода
 Непрекъсната светлина без пръскане на вода
 Температура на абсолютно черно тяло по време на периодите само със светлина
 (47 ± 3) °C с използване на термометър за абсолютно черно тяло
 (47 ± 3) °C с използване на термометър за абсолютно черно тяло
 Относителна влажност
 Около 40 %
 Около 40 %
 Филтри
 Филтри от прозоречно стъкло
 Относно изискванията виж точка 5.2.
 Филтри от прозоречно стъкло
 Относно изискванията виж точка 5.2.
 Облъчване (W/m2), контролирано при:
 диапазон 300 nm до 400 nm
 42±2
 42±2
 диапазон 300 nm до 800 nm
 550
 630
 Забележка 1:
 Водата, използвана за пръскане на образците, трябва да съдържа не повече от 1 ppm силициев диоксид. По-високо съдържание на силициев диоксид може да причини петна по образците и променливи резултати. Вода с необходимата чистота може да се получи чрез дестилация или чрез комбиниране на дейонизация и обратна осмоза.
 Забележка 2:
 Макар че нивата на облъчване следва да съответстват на посочените по-горе нива, измененията в периода на използване и коефициента на светлопропускане на филтрите и колебанията при калибрирането обикновено означават, че грешката при облъчването е от порядъка на ± 10 %.
 5.2.
 Светлинен източник
 Светлинният източник се състои от ксенонова лампа с цветна температура 5 500 K до 6 500 K, чийто размер зависи от използвания вид апаратура. Ксеноновата лампа има филтри, които осигуряват приемливо симулиране на слънчевото излъчване, филтрирано през типично прозоречно стъкло. В таблица 3 са дадени изискванията относно относителното спектрално излъчване за филтрираната ксенонова дъга. Отговорност на доставчика на устройството за излагане на въздействие е да осигури необходимото сертифициране за това, че доставяните от него филтри за използване при описаните в стандарта изпитвания отговарят на изискванията, посочени в таблица А22-3.
 Таблица A22-3
 Изисквания за относителното спектрално излъчване за филтри от прозоречно стъкло a, b, c, d, e за устройствата с ксенонова дъга, използвани при съответния стандарт.
 Дължина на вълната
 λ в спектралната лента на пропускане, в nm
 Минимум % (c)
 Документ No 85 на МКО, таблица 4 плюс прозоречно стъкло, % (d)
 ,
 (e)
 Максимум % (c)
 l < 300
 0,29
 300 ≤ λ ≤ 320
 0,1
 ≤1
 2,8
 320 < λ ≤ 360
 23,8
 33,1
 35,5
 360 < λ ≤400
 62,4
 66,0
 76,2
 a
 Данните в таблица А22-3 представляват излъчването в дадената оптична лента на пропускане, изразено

type: contracts

jurisdiction: EU


text:
като процент от общото излъчване от 290 nm до 400 nm. За да се определи дали конкретен филтър или група филтри за ксенонова дъга съответства на изискванията от таблица A22-3, трябва да се измери спектралното излъчване от 250 nm до 400 nm. След това общото излъчване във всяка лента на пропускане с определена дължина на вълната се сумира и се разделя на общото излъчване от 290 nm до 400 nm.
 b
 Посочените в таблица А22-3 данни за минимум и максимум се основават на повече от 30 измервания на спектралното излъчване за ксенонова дъга с водно и с въздушно охлаждане с филтри от прозоречно стъкло от различни партиди и с различен период на използване. Данните за спектралното излъчване се отнасят за филтри и ксенонови горелки, използвани в рамките на периода на използване, препоръчан от производителя на устройството. С набавянето на повече данни за спектралното излъчване са възможни незначителни промени в посочените гранични стойности. Данните за минимум и максимум са поне за границите на три стандартни дисперсии спрямо математическото очакване (правило на трите сигми) за всички измервания.
 5.3.
 Еквиваленти за излагане на светлина за еталони от син текстил за устойчивостта им на светлина при облъчване с ксенонова лампа
 Таблица A22-4
 Еталон от син текстил
 Еталон от син текстил
 420 nm
 300 nm–400 nm
 No
 kj/m2
 kj/m2
 5
 L6
 340
 13 824
 7
 L8
 1 360
 55 296
 За промяна на цвета на стъпка 4 по сивата скала.
 6. ПРОЦЕДУРА (ЕТАЛОНИ ОТ СИН ТЕКСТИЛ)
 6.1.
 Поставете образците за изпитване на държачите в устройството и ги изложете на симулираните атмосферни въздействия продължително, спазвайки описания по-долу метод.
 6.2.
 Същевременно изложете на въздействия и еталоните от син текстил, монтирани върху картон, като покриете една трета от всеки от тях.
 6.3.
 На атмосферни въздействия и светлина се излага само едната страна на образците за изпитване.
 6.4.
 Докато пробните образци съхнат, въздухът в камерата не трябва да се овлажнява.
 Забележка: Действителните условия на изпитването на атмосферни въздействия зависят от използвания вид апаратура за изпитване.
 6.5.
 Преди да подредите за оценка изпитаните образци, изсушете ги на въздух при температура не по-висока от 60°C.
 6.6.
 Подрежете и подредете вече изложените на въздействия еталони от син текстил, така че да са с размери най-малко 15 mm x 30 mm, по един от всяка страна на част от оригинала, изрязан до същия размер и форма като образците.
 6.7.
 Неподлагани на въздействия образци от оригиналната тъкан, идентични с изпитваните, са необходими като еталони за сравняване с образците по време на излагането на въздействия.
 (1) Указателят на цветовете (The Colour Index) (трето издание) се публикува от Дружеството на бояджиите и колористите (The Society of Dyers and Colourists), P.O. Box 244, Perkin House, 82 Grattan Road, Bradford BD1 2JB, Великобритания, и от Американската асоциация на химиците и колористите в текстилната промишленост (The American Association of Textile Chemists and Colorists), P.O. Box 12215, Research Triangle Park, NC 27709-2215, САЩ.
 (c) Сумата от данните в колоните минимум и максимум не е непременно равна на 100 %, тъй като те представляват минимумът и максимумът за използваните данни. За


text:
всяко отделно спектрално излъчване сумата на изчислените проценти за лентите на пропускане в таблица А22-3 е равна на 100 %. За всяка отделна ксенонова лампа с филтри от прозоречно стъкло изчисленият процент във всяка лента на пропускане трябва да е в рамките на минималната и максималната стойност, посочени в таблица А22-2. Може да се очаква резултатите от изпитванията при различните излагания на въздействие да се различават, когато се използват устройства с ксенонова дъга, при които спектралното излъчване се различава колкото е разрешено от допуските. Свържете се с производителя на устройствата с ксенонова дъга за конкретни данни относно спектралното излъчване за ксеноновата дъга и филтрите, които използвате.
 (d) Данните от таблица 4 в Документ No 85 на МКО плюс прозоречно стъкло са определени чрез умножаване на данните от таблица 4 в Документ No 85 на МКО по спектралния коефициент на пропускане на прозоречно стъкло с дебелина 3 mm (вж. ISO 11341). Тези данни са целеви стойности за ксенонова дъга с филтри от прозоречно стъкло.
 (e) За таблица 4 в Документ No 85 на МКО плюс прозоречно стъкло излъчването от 300 nm до 400 nm обикновено е около 9 %, а видимото излъчване (400 nm до 800 nm) обикновено е около 91 %, когато се изразяват като процент от общото излъчване от 300 nm до 800 nm. Процентът на облъчване с ултравиолетова и видима светлина на образците, изпитвани в устройства с ксенонова дъга, може да се мени поради броя на изложените на въздействие образци и техните отражателни свойства.
 ПРИЛОЖЕНИЕ 22 — Допълнение 1
 Описание на сивата скала
 В този раздел се описва сивата скала за установяване на промените в цвета на изпитваните образци при изпитвания за устойчивост на цветовете, както и употребата на тази скала. Дадена е точна колориметрична спецификация на скалата като постоянен документ, с който могат да се сравняват нови работни стандарти и променени стандарти.
 1.
 Основната или петстепенна скала се състои от пет двойки негланцови пластини със сив цвят (или мостри сива тъкан), които илюстрират доловимите разлики в цвета, съответстващи на класове на устойчивост 5, 4, 3, 2 и 1. Тази основна скала може да бъде разширена като се добавят подобни пластини или мостри тъкан, които илюстрират доловимите разлики в цвета, съответстващи на класове на устойчивост (трайност) през половин стъпка 4-5, 3-4, 2-3 и 1-2; такива скали се наричат деветстепенни. Първият елемент от всяка двойка е с неутрален сив цвят, а вторият елемент от двойката, илюстриращ клас на устойчивост 5, е същият като първия елемент. Вторите елементи от оставащите двойки са с все по-светъл цвят, така че всяка двойка илюстрира увеличаващ се контраст или доловими разлики в цвета, които се определят колориметрично. Пълната колориметрична спецификация е дадена по-долу:
 1.1.
 Пластините или мострите тъкан трябва да са с неутрален сив цвят и да се измерват със спектрофотометър с включен отразяващ елемент. Колориметричните данни се изчисляват като се използва стандартна колориметрична система по МКО за светлинен източник D65;
 1.2.
 Координатата на цвета Y на първия елемент от всяка двойка е 12 ± 1;
 1.3.
 Вторият елемент от всяка двойка трябва да


text:
е такъв, че цветовата разлика между него и съседния първи елемент да е както следва:
 Таблица A22-5
 Разлика в цветовото пространство CIE-Lab по отношение на класа на устойчивост
 Клас на устойчивост
 Разлика в CIE-Lab
 Допустимо отклонение
 5
 0
 0,2
 (4-5)
 0,8
 ±0,2
 4
 1,7
 ±0,3
 (3-4)
 2,5
 ±0,35
 3
 3,4
 ±0,4
 (2-3)
 4,8
 ±0,5
 2
 6,8
 ±0,6
 (1-2)
 9,6
 ±0,7
 1
 13,6
 ±1,0
 Забележка 1: Стойностите в скоби се отнасят само за деветстепенната скала.
 Забележка 2: Използване на скалата:
 Парче от оригиналния еталон от син текстил и образец от него, който е бил изложен на въздействия, се поставят един до друг върху една и съща плоскост, ориентирани в една и съща посока. Поставете сивата скала наблизо върху същата плоскост. Околният фон следва да е с неутрален сив цвят, приблизително среден между цвета, илюстриращ клас 1, и цвета, илюстриращ клас 2 по сивата скала за оценка на промени в цвета (това е приблизително цвят Munsell N5). Осветете повърхностите със светлина от северната част на небосвода, ако се намирате в северното полукълбо, или от южната част на небосвода, ако се намирате в южното полукълбо, или с еквивалентен източник на светлина за осигуряване на осветеност 600 lx или повече. Светлината следва да пада към повърхностите под ъгъл приблизително 45°, а посоката на наблюдение да е приблизително перпендикулярна на равнината на наблюдаваните повърхности. Сравнете визуалната разлика между оригиналния и излагания на въздействия син еталон с разликите, представени от сивата скала.
 Ако се използва петстепенната скала, коректно определената стойност за устойчивостта на образеца е онова число по скалата на сивото, което има доловима цветова разлика, равна по степен на доловимата цветова разлика между оригиналния и третирания образец; ако се прецени, че разликата е по-близо до въображаемия контраст, разположен по средата между две съседни двойки, отколкото до която и да е от тези двойки, на образеца се присъжда междинна оценка, например 4-5 или 2-3. Клас 5 се присъжда само когато между изпитания образец и оригиналния материал няма доловима разлика в цвета.
 Ако се използва деветстепенната скала, класът на устойчивост на цвета на образеца е онзи номер по сивата скала, който има доловима разлика между цветовете, най-близка по степен до доловимата разлика между цветовете на оригиналния и на изпитания образец. Клас 5 се присъжда само когато между изпитания образец и оригиналния материал няма доловима разлика в цвета.
 ПРИЛОЖЕНИЕ 23
 Описание на геометрията на измерване за измерването на цвета и коефициента на яркост на флуоресцентни светлоотразяващи материали
 При микропризматичните материали съществува явлението „проблясванe“ или „блещукане“ (забележка 1), което може да повлияе върху резултатите от измерването, ако не се вземат специални предпазни мерки. Еталонен метод с използване на по-широките отвори на геометрия 45°a:0° (или 0°:45°a) по МКО е представен в точка 12 от приложение 5.
 В идеалния случай измерването се извършва като се използва 45°a:0° (или 0°:45°a) по МКО, наречена геометрия четиридесет и пет пръстеновидна /нормала (или геометрия нормала/четиридесет и пет пръстеновидна), дефинирани в публикация No 15 на МКО. Площта на измерване трябва да е минимум 4,0 cm2.
 За тази геометрия публикация No 15 на МКО препоръчва следното:
 а)


text:
Отворът на изпитване се облъчва равномерно от всички посоки между два кръгли конуса, чиито оси са перпендикулярни на отвора на изпитване и върховете им лежат в неговия център, като по-малкият от конусите има полуъгъл 40°, а по-големият — 50°.
 б)
 Приемникът постоянно събира и оценява цялото излъчване, отразено в рамките на конус, чиято ос лежи на перпендикуляра към отвора на изпитване, върхът му е в центъра на отвора на изпитване, и има полуъгъл 5°.
 Пръстеновидната геометрия може да бъде наподобена като се използват няколко светлинни източника, разположени в кръг, или няколко снопа влакна, осветени от единствен светлинен източник и затворени в пръстен, за да се получи геометрия 45°c:0° по МКО (геометрия периферия / нормала) (забележка 2, забележка 3).
 Друг приблизителен начин е да се използва единствен светлинен източник, но по време на измерването образецът да се върти с такава ъглова скорост, която осигурява осъществяване на няколко завъртания през интервала време на облъчване за измерване, така че всички дължини на вълната да имат еднаква тежест (забележка 2, забележка 3).
 Освен това отворите на светлинния източник и на приемника трябва да са с достатъчни размери спрямо разстоянията, за да се осигури подходящо съответствие с посочените по-горе препоръки.
 Забележка 1:
 „Проблясванe“ или „блещукане“ се причинява от характерни траектории на лъчите, които попадат върху повърхността на фолиото и се отразяват от него под различни ъгли. Характерната траектория доминира, като значително повишава стойността на коефициента на яркост и евентуално изкривява координатите на цветността, ако се включи в тесни снопове на осветяване и измерване. Приносът им обаче в отразяването на дневната светлина обикновено е малък.
 Забележка 2:
 В практиката препоръките могат да бъдат спазвани само приблизително. Важният въпрос е да се прилага принципът на пръстена и осветяването и събирането да са в посоки, които образуват сравнително големи пространствени ъгли, тъй като това намалява влиянието на посоченото по-горе „блещукане“ на микропризматичните материали и на други колебания в точната геометрия, проявявани от някои от тези материали.
 Забележка 3:
 Въпреки тези предпазни мерки практическите затруднения за установяване на пръстеновидна геометрия в съответствие с препоръките внасят неопределеност в измерванията.
 ПРИЛОЖЕНИЕ 24
 Примери за маркировки за одобрение
 Фигура A 24-I
 Примери за маркировка за единични устройства
 Забележка:
 Показаният по-горе номер на одобрение трябва да бъде поставен близо до окръжността, ограждаща буквата „Е“, в каквото и да е положение, ориентирано спрямо нея. Цифрите, съставляващи номера на одобрението, трябва да са обърнати в същата посока като „Е“. Групата символи, които указват класа, трябва да са диаметрално противоположни на номера на одобрението. Органите по одобряване на типа трябва да избягват употребата на номера на одобрение IA, IB, IIIA, IIIB и IVA, които могат да бъдат объркани със символите за клас IA, IB, IIIA, IIIB и IVA.
 Тези скици показват различни възможни оформления и са дадени единствено като примери.
 Образец А:
 Тази маркировка за одобрение, поставена на светлоотражател, показва, че съответният тип устройство е одобрено в Нидерландия (E 4) с номер на одобрение 150R00-216. Номерът на одобрението показва, че то е издадено в съответствие с изискванията на настоящото правило, изменено с първоначалната серия от изменения.


text:
За а = вж. таблица 1
 Образец Б:
 Същото устройство като образец А, различно оформление.
 Образец В:
 Същото устройство като образец А, различно оформление.
 Фигура A24-II
 Примери за опростена маркировка за групирани, комбинирани или взаимно вградени устройства
 Забележка:
 Двата примера за маркировки за одобрение, образци Д и Е, представляват три възможни варианта за маркирането на светлинно устройство, когато два или повече светлини са част от един и същ модул на групирани, комбинирани или взаимно вградени светлини.
 Образец Г:
 Образец Д:
 Фигура A24-III Пример за оформление на маркировката за одобрение на материал за светлоотразителни маркировки
 За а = вж. таблица 1
 Фигура A24-IV Пример за оформление на маркировката за одобрение за задни маркировъчни табели и БПС
 За а = вж. таблица 1
 Фигура A24-V Пример за оформление на маркировката за одобрение за предупредителен триъгълник
 За а = вж. таблица 1
 ПРИЛОЖЕНИЕ 25
 Насоки за монтирането на задни маркировъчни табели на бавнодвижещи се превозни средства (според конструкцията) и техните ремаркета
 1.
 На правителствата се препоръчва да изискват на бавнодвижещи се превозни средства, които по конструктивни причини не могат да развиват повече от 30 km/h, да има задни маркировъчни табели за бавнодвижещи се превозни средства и техните ремаркета, които съответстват на настоящото правило и специалните изисквания относно неговия обхват в съответствие с насоките, дадени в това приложение.
 2. Обхват
 Основната цел на тези насоки е да се въведат изисквания за монтирането, компоновката, местоположението и геометричната видимост на задни маркировъчни табели за бавнодвижещи се превозни средства и техните ремаркета, които по конструктивни причини не могат да развиват повече от 30 km/h. Това увеличава видимостта и позволява лесното разпознаване на тези превозни средства.
 3. Брой
 Най-малко една.
 4. Подредба
 Задната(ите) маркировъчна(и) табела(и) трябва да бъде(ат) типово одобрена(и) и да отговаря(т) на изискванията на настоящото правило.
 Върхът на задната маркировъчна табела трябва да сочи нагоре.
 Всяка част на задната маркировъчна табела трябва да се намира в рамките на 5° по отношение на напречната вертикална равнина под прав ъгъл към надлъжната ос на превозното средство и трябва да гледа назад.
 5. Местоположение
 По широчина
 :
 ако има само една задна маркировъчна табела, тя трябва да бъде разположена от онази страна на средната надлъжна равнина на превозното средство, която е обратна на страната, съответстваща на вида движение (ляво или дясно), предписано в страната на регистрация.
 Във височина
 :
 на не по-малко от 250 mm (долният край), не повече от 1 500 mm (горният край) над земната повърхност;
 По дължина
 :
 на задната част на превозното средство.
 6. Геометрична видимост
 Хоризонтален ъгъл
 :
 30° навътре и навън, като при това се допуска недемонтируеми конструктивни части на превозното средство да закриват до 10 процента от площта на задна маркировъчна табела;
 Вертикален ъгъл
 :
 15° над и под хоризонталата.
 Насоченост
 :
 назад.


text:
 Важна правна забележка
 |
 22002D0022
 Официален вестник n° L 110 , 25/04/2002 стр. 0023 - 0024 специално чешко издание глава 11 том 07 стр. 176 - 177 специално испанско издание глава 11 том 07 стр. 176 - 177 специално унгарско издание глава 11 том 07 стр. 176 - 177 специално литвийско издание глава 11 том 07 стр. 176 - 177 LV.ES глава 11 том 07 стр. 176 - 177 MT.ES глава 11 том 07 стр. 176 - 177 PL.ES глава 11 том 07 стр. 176 - 177 SK.ES глава 11 том 07 стр. 176 - 177 специално словенско издание глава 11 том 07 стр. 176 - 177
 Решение на Съвместния комитет на ЕИПNo 22/2002от 1 март 2002 годиназа изменение на приложение ХХI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХХI към Споразумението е изменено с Решение No 86/2001 на Съвместния комитет на ЕИП от 19 юни 2001 г. [1].(2) Регламент (ЕО) No 995/2001 на Комисията от 22 май 2001 г. за прилaгане на Регламент (ЕО) No 2516/2000 на Европейския парламент и на Съвета за изменение на общите принципи на европейската система от национални и регионални сметки в Общността (ESA-95) относно данъците и социалните вноски [2] трябва да бъде включен към Споразумението,РЕШИ:Член 1Към точка 19г (Регламент (ЕО) No 2223/96 на Съвета) от приложение ХХI към споразумението се добавя следното тире:- "— 32001 R 0995: Регламент (ЕО) No 995/2001 на Комисията от 22 май 2001 г. (ОВ L 139, 23.5.2001 г., стр. 3)."Член 2Текстовете на Регламент (ЕО) No 995/2001 на Комисията на исландски и норвежки език, които предстои да бъдат публикувани в притурката за ЕИП към Официален вестник на Еврoпейските общности, са автентични.Член 3Настоящoто решение влиза в сила на 2 март 2002 г., при условие че всички нотификации до Съвместния комитет на ЕИП [***] съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 1 март 2002 година.За Съвместния комитет на ЕИППредседателP. Westerlund[1] ОВ L 238, 6.9.2001 г., стр. 39.[2] ОВ L 139, 23.5.2001 г., стр. 3.[***] Не са посочени конституционни изисквания.--------------------------------------------------


text:
 15.3.2012
 BG
 Официален вестник на Европейския съюз
 L 76/9
 РЕШЕНИЕ НА СЪВМЕСТНИЯ КОМИТЕТ НА ЕИП
 No 127/2011
 от 2 декември 2011 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 48/2011 от 20 май 2011 г. (1).
 (2)
 Директива 2009/105/ЕО на Европейския парламент и на Съвета от 16 септември 2009 г. относно обикновените съдове под налягане (2) следва да бъде включена в Споразумението.
 (3)
 Директива 2010/35/ЕС на Европейския парламент и на Съвета от 16 юни 2010 г. относно транспортируемото оборудване под налягане и за отмяна на директиви 76/767/ЕИО, 84/525/ЕИО, 84/526/ЕИО, 84/527/ЕИО и 1999/36/ЕО на Съвета (3) следва да бъде включена в Споразумението.
 (4)
 Директива 2009/105/ЕО отменя Директива 87/404/ЕИО на Съвета (4), която е включена в Споразумението и която следва съответно да отпадне от Споразумението.
 (5)
 Директива 2010/35/ЕС отменя директиви 76/767/ЕИО (5), 84/525/ЕИО (6), 84/526/ЕИО (7), 84/527/ЕИО (8) и 1999/36/ЕО (9) на Съвета, които са включени в Споразумението и които следва съответно да отпаднат от Споразумението,
 ПРИЕ НАСТОЯЩОТО РЕШЕНИЕ:
 Член 1
 Глава VIII от приложение II към Споразумението се изменя, както следва:
 1.
 Текстът на точки 2 (Директива 76/767/ЕИО на Съвета), 3 (Директива 84/525/ЕИО на Съвета), 4 (Директива 84/526/ЕИО на Съвета), 5 (Директива 84/527/ЕИО на Съвета) и 6б (Директива 1999/36/ЕО на Съвета) се заличава, считано от 1 юли 2011 г.
 2.
 Текстът на точка 6 (Директива 87/404/ЕИО на Съвета) се заменя със следното:
 „32009 L 0105: Директива 2009/105/ЕО на Европейския парламент и на Съвета от 16 септември 2009 г. относно обикновените съдове под налягане (ОВ L 264, 8.10.2009 г., стр. 12)“.
 3.
 След точка 6в (Решение 2003/525/ЕО на Комисията) се вмъква следната точка:
 „6г.
 32010 L 0035: Директива 2010/35/ЕС на Европейския парламент и на Съвета от 16 юни 2010 г. относно транспортируемото оборудване под налягане и за отмяна на директиви 76/767/ЕИО, 84/525/ЕИО, 84/526/ЕИО, 84/527/ЕИО и 1999/36/ЕО на Съвета (ОВ L 165, 30.6.2010 г., стр. 1).“
 Член 2
 Текстовете на директиви 2009/105/ЕО и 2010/35/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (10).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 196, 28.7.2011 г., стр. 26.
 (2) ОВ L 264, 8.10.2009 г., стр. 12.
 (3) ОВ L 165, 30.6.2010 г., стр. 1.
 (4) ОВ L 220, 8.8.1987 г., стр. 48.
 (5) ОВ L 262, 27.9.1976 г.,


text:
 30.12.2008
 BG
 Официален вестник на Европейския съюз
 L 351/1
 Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес: http://www.unece.org/trans/main/wp29/wp29wgs/wp29gen/wp29fdocstts.html.
 Правило No 97 на Икономическата комисия за Европа на Организацията на обединените нации (ИКЕ на ООН) — Единни разпоредби относно одобряването на алармени системи за превозни средства (АСПС) и на моторни превозни средства по отношение на техните алармени системи (АС)
 Преработка 1 — Изменение 1
 Включващо всички текстове в сила до:
 Притурка 5 към серия от изменения 01 — дата на влизане в сила: 18 юни 2007 г.
 СЪДЪРЖАНИЕ
 ПРАВИЛО
 1.
 Обхват
 ЧАСТ I — Одобрение на алармени системи за превозно средство
 2.
 Определения
 3.
 Заявление за одобрение на АСПС
 4.
 Одобрение
 5.
 Общи изисквания
 6.
 Специални изисквания
 7.
 Работни параметри и условия на изпитване
 8.
 Инструкции
 9.
 Промяна на типа АСПС и разширение на одобрението
 10.
 Съответствие на производството
 11.
 Санкции при несъответствие на производството
 12.
 Окончателно прекратяване на производството
 13.
 Наименования и адреси на техническите служби, отговарящи за провеждането на изпитвания с цел одобрение, както и на административните отдели
 ЧАСТ II — Одобрение на превозно средство по отношение на неговата алармена система
 14.
 Определения
 15.
 Заявление за одобрение
 16.
 Одобрение
 17.
 Общи изисквания
 18.
 Специални изисквания
 19.
 Условия на изпитване
 20.
 Инструкции
 21.
 Промяна на типа превозно средство и разширение на одобрението
 22.
 Съответствие на производството
 23.
 Санкции при несъответствие на производството
 24.
 Окончателно прекратяване на производството
 25.
 Наименования и адреси на техническите служби, отговарящи за провеждането на изпитвания с цел одобрение, както и на административните отдели
 ЧАСТ III — Одобрение на имобилайзери и одобрение на превозно средство по отношение на неговия имобилайзер
 26.
 Определения
 27.
 Заявление за одобрение на имобилайзер
 28.
 Заявление за одобрение на превозно средство
 29.
 Одобрение на имобилайзер
 30.
 Одобрение на превозно средство
 31.
 Общи изисквания
 32.
 Специални изисквания
 33.
 Работни параметри и условия на изпитване
 34.
 Инструкции
 35.
 Промяна на типа имобилайзер или превозно средство и разширение на одобрението
 36.
 Съответствие на производството
 37.
 Санкции при несъответствие на производството
 38.
 Окончателно прекратяване на производството
 39.
 Преходни разпоредби
 40.
 Наименования и адреси на техническите служби, отговарящи за провеждането на изпитвания с цел одобрение, както и на административните отдели
 ПРИЛОЖЕНИЯ
 Приложение I.
 Съобщение относно одобрението, разширението, отказа, отмяната на одобрение или окончателното прекратяване на производството на тип алармена система за превозно средство (АСПС) съгласно част I от Правило No 97
 Приложение II.
 Съобщение относно одобрението, разширението, отказа, отмяната на одобрение или окончателното прекратяване на производството на тип превозно средство по отношение на неговата алармена система съгласно част II от Правило No 97
 Приложение III.
 Съобщение относно одобрението, разширението, отказа, отмяната на одобрение или окончателното прекратяване на производството на тип имобилайзер съгласно част III от Правило No 97
 Приложение IV.
 Съобщение относно одобрението, разширението, отказа, отмяната на одобрение или окончателното прекратяване на производството на тип превозно средство


text:
по отношение на неговия имобилайзер съгласно част III от Правило No 97
 Приложение V.
 Оформление на маркировките за одобрение
 Приложение VI.
 Образец на сертификат за съответствие
 Приложение VII.
 Образец на сертификат за монтаж
 Приложение VIII.
 Изпитване на системи за защита на отделението за пътници
 Приложение IX.
 Електромагнитна съвместимост
 Приложение X.
 Изисквания относно механичните ключови превключватели
 1. ОБХВАТ
 Настоящото правило се прилага за:
 1.1. Част 1: Алармени системи за превозно средство (АСПС), които са предназначени да бъдат постоянно монтирани на превозни средства от категория М1 и тези от категория N1, с максимална маса, която не надвишава 2 тона (1).
 1.2. Част II: Превозни средства от категория М1 и тези от категория N1, с максимална маса, която не надвишава 2 тона, по отношение на тяхната/техните алармена/и система/и (АС) (1).
 1.3. Част III: Превозни средства от категория М1 и тези от категория N1, с максимална маса, която не надвишава 2 тона, по отношение на имобилайзерите (1).
 1.4. Монтирането на устройства, посочени в части II и III, към превозни средства от категории, различни от M1 и N1, с максимална маса, която надвишава 2 тона, е по избор, но се изисква всяко такова монтирано устройство да съответства на всички съответни разпоредби на настоящото правило. Счита се, че превозни средства, одобрени в съответствие с разпоредбите на части III и IV от Правило No 116, отговарят на изискванията съответно на части II и III от настоящото правило.
 ЧАСТ I
 ОДОБРЕНИЕ НА АЛАРМЕНИ СИСТЕМИ ЗА ПРЕВОЗНО СРЕДСТВО
 2. ОПРЕДЕЛЕНИЯ
 За целта на част I от настоящото правило:
 2.1. „Алармена система за превозно средство“ (АСПС) означава система, предназначена за монтиране на тип(ове) превозно(и) средство(а), проектирана да сигнализира за проникване в превозното средство или въздействие върху него; тези системи може да осигуряват допълнителна защита срещу неразрешено използване на превозното средство.
 2.2. „Датчик“ означава устройство, проектирано да открива промяна, която би могла да се дължи на проникване в превозното средство или въздействие върху него.
 2.3. „Устройство за алармен сигнал“ означава устройство, което указва, че има проникване в превозното средство или въздействие върху него.
 2.4. „Оборудване за управление“ означава оборудване, което е необходимо за включване, изключване и проверка на АСПС и за предаване на алармения сигнал към устройствата за алармен сигнал.
 2.5. „Включено“ означава състоянието на АСПС, при което аларменият сигнал може да бъде предаден към устройствата за алармен сигнал.
 2.6. „Изключено“ означава състоянието на АСПС, при което аларменият сигнал не може да бъде предаден към устройствата за алармен сигнал.
 2.7. „Ключ“ означава всяко устройство, проектирано и произведено да осигурява задействането на заключваща система, която е проектирана и произведена да работи само с това устройство.
 2.8. „Тип алармена система за превозно средство“ означава системи, които не се различават по отношение на следните съществени характеристики:
 а)
 търговското наименование или марката на производителя;
 б)
 вида на датчика;
 в)
 вида на устройството за алармен сигнал;
 г)
 вида на оборудването за управление.
 2.9. „Одобрение на алармена система за превозно средство“ означава одобрението на тип алармена система за превозно средство по отношение на изискванията, изложени в параграфи 5., 6. и 7. по-долу.
 2.10. „Имобилайзер“ означава устройство, предназначено


text:
да предотврати придвижване на превозното средство с помощта на собствения му двигател.
 2.11. „Алармен сигнал при опасност“ означава устройство, което позволява на дадено лице да използва инсталираната на превозното средство алармена система, за да извика помощ при извънредна ситуация.
 3. ЗАЯВЛЕНИЕ ЗА ОДОБРЕНИЕ НА АСПС
 3.1. Заявлението за одобрение на АСПС трябва да се подаде от производителя на АСПС или от негов надлежно упълномощен представител.
 3.2. За всеки тип АСПС заявлението трябва да бъде придружено от следното:
 3.2.1. документация в три екземпляра, съдържаща описание на техническите характеристики на АСПС и на начина на нейното монтиране;
 3.2.2. три броя образци на типа АСПС с всички нейни компоненти; на всеки от основните компоненти трябва да бъдат маркирани с ясно четливи и незаличими букви търговското наименование или марката на заявителя и типовото обозначение на компонента;
 3.2.3. превозно(и) средство(а), оборудвано(и) с подлежащата на типово одобрение АСПС, избрана от заявителя съгласувано с техническата служба, отговаряща за провеждането на изпитвания с цел одобрение.
 3.2.4. Инструкции в три екземпляра в съответствие с точка 8. по-долу.
 4. ОДОБРЕНИЕ
 4.1. Ако АСПС, представена за одобрение съгласно настоящото правило, отговаря на изискванията на точки 5., 6. и 7. по-долу, за съответния тип АСПС се издава одобрение.
 4.2. На всеки одобрен тип се присвоява номер на одобрението. Първите му две цифри (понастоящем 01 за серия от изменения 01) сочат серията от изменения, включващи най-новите основни технически изменения, направени на правилото към момента на издаване на одобрението. Една и съща страна по договора не може да присвоява същия номер на друг тип АСПС.
 4.3. Страните по Спогодбата, прилагащи настоящото правило, биват уведомявани за всяко одобрение, разширение на одобрение или отказ за издаване на одобрение на тип АСПС съгласно настоящото правило, посредством формуляр, който съответства на образеца от приложение I към настоящото правило.
 4.4. На основния(ите) компонент(и) на АСПС, която съответства на одобрен съгласно настоящото правило тип, на видно и леснодостъпно място, определено във формуляра за одобрение, се поставя международна маркировка за одобрението, състояща се от:
 4.4.1. оградена с окръжност буква „E“, следвана от отличителния номер на държавата, издала одобрението (2);
 4.4.2. номера на настоящето правило, следван от буквата „R“, символ „A“ или „I“, или „AI“, указващ дали системата е алармена система за превозно средство, имобилайзер или комбинация от двете, тире и номера на одобрението в близост на окръжността, описана в точка 4.4.1.;
 4.4.3. Маркировката за одобрение трябва да бъде ясна, четлива и незаличима.
 4.4.4. Приложение V към настоящото правило дава примери за оформлението на маркировки за одобрение.
 4.5. Като алтернатива на маркировката за одобрение, описана в точка 4.4 по-горе, се издава сертификат за съответствие за всяка предложена за продажба АСПС.
 Когато производител на АСПС достави на производител на превозни средства одобрена немаркирана АСПС за монтиране от производителя като оригинално оборудване на модела превозно средство или група модели превозни средства, производителят на АСПС трябва да предостави на производителя на превозното средство достатъчен брой екземпляри на сертификата за съответствие, за да може производителят да получи одобрение на превозното средство съгласно част II от приложение VI към настоящото правило.
 Ако АСПС е съставена от отделни


text:
компоненти, нейният(ите) основен(и) компонент(и) трябва да носи съответна маркировка и сертификатът за съответствие трябва да съдържа списък на тези маркировки.
 Образец на сертификата за съответствие е даден в приложение VI към настоящото правило.
 5. ОБЩИ ИЗИСКВАНИЯ
 5.1. При проникване в превозното средство или въздействие върху него АСПС трябва да задейства алармен сигнал.
 Аларменият сигнал трябва да бъде звуков, като допълнително може да включва оптични алармени устройства, да бъде аларма с радиовръзка или да бъде комбинация от тези възможности.
 5.2. Алармените системи за превозни средства трябва да са проектирани, изработени и монтирани по такъв начин, че и след тяхното инсталиране превозното средство да продължи да съответства на съответните технически изисквания, и по-специално по отношение на електромагнитната съвместимост (ЕМС).
 5.3. Ако АСПС съдържа възможността да излъчва радиосигнали, например за включване и изключване на самата алармена система или на излъчването на сигнала, тя трябва да отговаря на съответните стандарти ETSI (3), напр. EN 300 220—1 V1.3.1. (2000—09), EN 300 220—2 V1.3.1. (2000—09), EN 300 220—3 V1.1.1. (2000—09) и EN 301 489—3 V1.2.1. (2000—08) (включително всички препоръчителни изисквания). Честотата и максималната излъчвана мощност на радиосигналите за включване и изключване на алармената система трябва да съответстват на CEPT/ERC (4), Препоръка 70—03 (17 февруари 2000 г.) относно използването на устройства с малък обсег на действие (5).
 5.4. Монтирането на АСПС на превозно средство не трябва да оказва влияние върху характеристиките на превозното средство (когато алармената система е изключена) или върху безопасното му функциониране.
 5.5. АСПС и нейните компоненти не трябва да се задействат ненавременно, по-специално докато двигателят е в режим на работа.
 5.6. Повреда на АСПС или повреда на нейното електрическо захранване не трябва да се отразяват на безопасното функциониране на превозното средство.
 5.7. АСПС, нейните компоненти и управляваните от тях части трябва да бъдат проектирани, изработени и монтирани по такъв начин, че да се сведе до минимум рискът да бъдат направени неработоспособни или да бъдат унищожени бързо и без привличане на вниманието, напр. посредством използването на евтини, лесни за скриване инструменти, оборудване или приспособления, достъпни за използване на широк кръг от хора.
 5.8. Начинът на включване и изключване на АСПС трябва да бъде проектиран така, че да не противоречи на изискванията на Правило No 18. Позволени са електрически връзки към компонентите, които са предмет на настоящото правило.
 5.9. Системата трябва да бъде организирана така, че даването „на късо“ на която и да е сигнална верига да не възпрепятства работата на никоя от функциите на алармената система освен на тази, чиято верига е била дадена „на късо“.
 5.10. АСПС може да включва имобилайзер, който трябва да съответства на изискванията на част III от настоящото правило.
 6. СПЕЦИАЛНИ ИЗИСКВАНИЯ
 6.1. Обхват на защитата
 6.1.1. Специални изисквания
 АСПС трябва да открива и сигнализира най-малко отварянето на която и да е от вратите на превозното средство, капака на двигателя и багажника. Повредата или изключването на източниците на светлина, например светлините на отделение за пътници, не трябва да разстройва функционирането на управлението.
 Инсталирането на допълнителни ефикасни действащи датчици за информация/ индикация, например при:
 а)
 при проникване в превозното средство, напр.


text:
контрол на обема на отделението за пътници, контрол на стъклата на прозорците, счупване на който и да е остъклен участък; или
 б)
 опит за кражба на превозното средство, напр. датчик за накланяне;
 е позволено, като се имат предвид мерките за предпазване от всякакво ненужно задействане на алармата (= фалшив алармен сигнал, вж. точка 6.1.2. по-долу).
 Тъй като тези допълнителни датчици генерират алармен сигнал дори след като е настъпило проникване (напр. при разбиване на остъклен участък) или при външни влияния (напр. вятър), аларменият сигнал, задействан от един от гореспоменатите датчици, трябва да се задейства не повече от 10 пъти в рамките на периода, през който е задействана АСПС.
 В този случай периодът на задействане се ограничава от разрешеното изключване на системата в резултат на действие на ползвателя на превозното средство.
 Някои категории допълнителни датчици, напр. за контрол на обема на отделението за пътници (ултразвукови, инфрачервени) или датчици за накланяне и др., могат да бъдат умишлено деактивирани. В този случай всеки път преди да бъде включена АСПС трябва да се извърши целенасочено действие за тяхното деактвиране. Когато системата е във включено състояние, изключването на датчиците не трябва да бъде възможно.
 6.1.2. Защита срещу фалшив алармен сигнал
 6.1.2.1. Чрез съответни мерки, напр.:
 а)
 механичната конструкция или устройството на електрическата верига съгласно специфичните условия за моторни превозни средства;
 б)
 избор и прилагане на принципите за работа и управление на алармената система и на нейните компоненти.
 Трябва да се направи така, че както във включено, така и в изключено състояние, АСПС да не задейства ненужно звуковия алармен сигнал при:
 а)
 удар върху превозното средство: изпитването е посочено в точка 7.2.13.;
 б)
 електромагнитна съвместимост: изпитването е посочено в точка 7.2.12.;
 в)
 спадане на напрежението на акумулаторната батерия поради продължително разреждане: изпитването е посочено в точка 7.2.14.;
 г)
 фалшив алармен сигнал, предизвикан от датчиците за защита на обема на отделението за пътници: изпитването е посочено в точка 7.2.15.
 6.1.2.2. Ако заявителят за одобрение може да докаже, напр. чрез технически данни, че защитата срещу фалшив алармен сигнал е осигурена в задоволителна степен, техническата служба, отговаряща за провеждане на изпитванията с цел одобрение, може да не изисква някои от горните изпитвания.
 6.2. Звуков алармен сигнал
 6.2.1. Общи положения
 Аларменият сигнал трябва да се чува и разпознава ясно и да се различава значително от другите звукови сигнали, използвани в пътното движение.
 Към устройство за звуков алармен сигнал от оригиналното оборудване, в зоната на превозното средство, която се контролира от АСПС, и която трябва да бъде защитена срещу лесен и бърз достъп на хора, може да бъде монтирано допълнително отделно устройство за звуков алармен сигнал.
 Ако се използва отделно устройство за звуков алармен сигнал в съответствие с точка 6.2.3.1. по-долу, АСПС може да задейства допълнително и устройството за звуков алармен сигнал от оригиналното оборудване, при условие че всяко манипулиране на стандартното устройство за звуков алармен сигнал (което по принцип е по-лесно достъпно) не се отразява на функционирането на допълнителното устройство за звуков алармен сигнал.
 6.2.2. Продължителност на звуковия сигнал
 Минимум: 25 s.
 Максимум: 30 s.
 Звуковият сигнал може да звучи отново


text:
само след следващото въздействие върху превозното средство, т.е. след изтичане на гореспоменатия интервал от време
 (Ограничения: вж. точки 6.1.1. и 6.1.2. по-горе).
 Изключването на алармената система трябва незабавно да прекрати нейния звуков сигнал.
 6.2.3. Изисквания относно звуковия сигнал
 6.2.3.1. Устройство за сигнал с постоянен тон (постоянен честотен спектър), напр. устройства за звукови предупредителни сигнали: акустичните и други данни трябва да са в съответствие с част I от Правило No 28.
 Пулсиращ сигнал (включен/изключен):
 Честота на превключванията ... (2 ± 1) Hz.
 Време във включено положение = Време в изключено положение ± 10 %.
 6.2.3.2. Устройство за звуков сигнал с честотна модулация:
 акустичните и други данни трябва да са в съответствие с част I от Правило No 28, но представляват колебания на тона на излъчвания звуков сигнал в границите на значителен честотен диапазон (от 1 800 до 3 550 Hz) и в двете посоки.
 Честота на колебанията ... (2 ± 1) Hz.
 6.2.3.3. Ниво на звука
 Източникът на звук трябва да бъде:
 а)
 устройство за звуков сигнал, одобрено по част I от Правило No 28; или
 б)
 устройство, отговарящо на изискванията на точки 6.1. и 6.2 от част I от Правило No 28.
 Въпреки това, в случай че източникът на звук се различава от устройството за звуков алармен сигнал от оригиналното оборудване, минималното ниво на звука може да бъде намалено до 100 dB(A), измерено при условията, дадени в част I от Правило No 28.
 6.3. Светлинен алармен сигнал, ако системата е снабдена с такъв
 6.3.1. Общи положения
 При проникване в превозното средство или въздействие върху него устройството трябва да задейства светлинен сигнал, описан в точки 6.3.2 и 6.3.3. по-долу.
 6.3.2. Продължителност на светлинния сигнал
 Продължителността на светлинния сигнал трябва да е между 25 s и 5 min., след като алармата е била задействана.
 Изключването на алармената система трябва да предизвиква незабавно прекратяване на сигнала.
 6.3.3. Тип на светлинния сигнал
 Периодично светване на всички лампи на пътепоказателите на превозното средство и/или светлината в отделението за пътници, заедно с всички светлини, които са включени в същата електрическа верига.
 Честота на превключванията ... (2 ± 1) Hz.
 Позволяват се също и асинхронни светлинни сигнали, както при звуковите сигнали.
 Време във включено положение = Време в изключено положение ± 10 %.
 6.4. Радиоаларма (пейджър), ако системата е снабдена с такъв
 АСПС може да включва и приспособление, което произвежда алармен сигнал чрез радиоизлъчване.
 6.5. Заключване на управлението на алармената система
 6.5.1. Когато двигателят е в режим на работа, не трябва да бъде възможно преднамерено или ненавременно включване на алармената система.
 6.6. Включване и изключване на АСПС
 6.6.1. Включване
 Позволен е всеки подходящ начин на включване на АСПС, при условие че не предизвиква ненавременно включване на сигнала на алармената система.
 6.6.2. Изключване
 Изключването на АСПС се извършва с едно от следните устройства или чрез комбинация от тях. Разрешават се и други устройства, притежаващи еквивалентни показатели.
 6.6.2.1. Механичен ключ (съответстващ на изискванията на приложение X към настоящото правило), който може да бъде комбиниран с централна заключваща система на превозното средство, включваща най-малко 1 000 варианта и задействана от


text:
външната страна на превозното средство.
 6.6.2.2. Електрическо/електронно устройство, напр. дистанционно управление, с най-малко 50 000 варианта, което има променящ се код и/или има минимално време за сканиране 10 дена, т.е. максимум от 5 000 варианта за 24 часа при минимален брой на вариантите 50 000.
 6.6.2.3. Механичен ключ или електрическо/електронно устройство вътре в защитеното отделение за пътници с определено забавяне с времето за влизане или излизане.
 6.7. Забавяне за излизане
 Ако превключващото устройство за включване на АС е монтирано в защитаваната зона, се предвижда задържане за времето за излизане. Трябва да бъде възможно да се подбере забавяне за излизане между 15 секунди и 45 секунди след задействане на ключа. Следва да съществува възможност периодът на забавянето да се регулира, за да отговаря на индивидуалните нужди на потребителя.
 6.8. Забавяне за влизане
 Ако устройството за изключване на АСПС е монтирано в защитаваната зона, се допуска забавяне от минимум 5 секунди до максимум 15 секунди, преди да се задейства звуковият или светлинният алармен сигнал. Следва да съществува възможност периодът на забавянето да се регулира, за да отговаря на индивидуалните нужди на потребителя.
 6.9. Индикатор на състоянието
 6.9.1. Позволено е използването на светлинни индикатори, разположени в отделението за пътници или извън него, които да дават информация за състоянието на АСПС (включена, изключена, интервал, на който е настроена алармата, задействана аларма). Интензивността на светлината на оптичните сигнали, монтирани извън отделението за пътници, не трябва да надвишава 0,5 cd.
 6.9.2. Ако е предвидена индикация на краткотрайни „динамични“ процеси, като промяната от „включено“ към „изключено“ или обратно, тя трябва да бъде оптична съгласно точка 6.9.1. Тази оптична индикация може също да бъде произведена от едновременната работа на пътепоказателите и/или на светлината(ите) в отделението за пътници, при условие че продължителността на оптичната индикация на пътепоказателите не надхвърля 3 секунди.
 6.10. Захранване
 Източникът на захранване на АСПС трябва да бъде акумулаторната батерия на превозното средство или презареждаща се батерия. Когато е предвидено, може да бъде използвана допълнителна презареждаща се или незареждаща се батерия. В никакъв случай не се допуска захранването на други части на електрическата система на превозното средство с електричество от посочените батерии.
 6.11. Изисквания относно функциите по избор
 6.11.1. Самопроверка, автоматична индикация при повреда
 При включване на АСПС чрез функцията самопроверка (контрол за приемливо състояние) могат да бъдат установени и указани неправилни състояния, напр. отворени врати и т.н.
 6.11.2. Алармен сигнал при опасност
 Позволено е генерирането на светлинен и/или звуков и/или радиоизлъчен алармен сигнал независимо от състоянието (включено или изключено) и/или от функционирането на АСПС. Този алармен сигнал трябва да се включва от вътрешността на превозното средство и не трябва да влияе на състоянието (включено или изключено) на АСПС. Също така ползващият превозното средство трябва да има възможност да изключва алармения сигнал за опасност. В случай на звуков сигнал при опасност неговата продължителност след всяко включване не трябва да се ограничава. Аларменият сигнал при опасност не трябва да блокира работата на двигателя или да го спира, ако двигателят работи.
 7. РАБОТНИ ПАРАМЕТРИ И УСЛОВИЯ НА ИЗПИТВАНЕ (6)
 7.1. Работни параметри
 Всички компоненти на АСПС трябва да


text:
функционират безотказно при следните условия:
 7.1.1. Климатични условия
 Определени са два класа околна температура, както следва:
 от –40 °C до +85 °C за части за монтиране в отделението за пътници или багажника;
 от –40 °C до + 125 °C за части за монтиране в отделението за двигателя освен ако не са предвидени други изисквания.
 7.1.2. Степен на защита на електрическата инсталация
 В съответствие с публикация 529—1989 на IЕС се предвиждат следните степени на защита:
 IP 40 за частите, които се монтират в отделението за пътници;
 IP 42 за частите, които се монтират в отделението за пътници на преработени (родстери) превозни средства/кабриолети и на превозни средства с подвижен покрив, ако мястото за инсталиране изисква по-висока от IP 40 степен на защита;
 IP 54 за всички останали части.
 Производителят на АСПС трябва да определи в инструкцията за монтаж всички ограничения по отношение на разполагането на частите от инсталацията по отношение на прах, вода и температура.
 7.1.3. Устойчивост на атмосферни влияния
 7 дни съгласно IЕС 68—2—30—1980.
 7.1.4. Електрически условия
 Номинално захранващо напрежение: ± 12 V.
 Диапазон на работното захранващо напрежение: от 9 V до 15 V в температурния диапазон съгласно точка 7.1.1.
 Разрешено време за повишаване на напрежението при 23 °C:
 U
 =
 18 V; максимум 1 h при
 U
 =
 24 V. максимум 1 min. при
 7.2. Условия на изпитване
 7.2.1. Изпитване на работата
 7.2.1.1. Проверява се съответствието на АСПС със следните изисквания:
 а)
 продължителност на звуковия алармен сигнал съгласно точки 6.2.2 и 6.3.2.;
 б)
 честота на звука и честота на превключванията включено/изключено съгласно точки 6.3.3. и 6.2.3.1. или съответно 6.2.3.2.;
 в)
 брой на циклите на алармата съгласно точка 6.1.1., при необходимост;
 г)
 проверка на заключването на управлението на алармената система съгласно точка 6.5.
 7.2.1.2. Нормални условия на изпитване
 Напрежение ... U = (12 ± 0,2) V.
 Температура ... Θ (23 ± 5) °C.
 7.2.2. Устойчивост на измененията на температурата и напрежението.
 Проверява се също така съответствието с определените в точка 7.2.1.1. изисквания, при следните условия:
 температура при изпитването:
 Θ
 =
 (– 40 ± 2) °C;
 напрежение при изпитването:
 U
 =
 (9 ± 0,2) V;
 продължителност на съхранение:
 4 часа.
 7.2.2.2. За части, които се монтират в отделението за пътници или багажника:
 температура при изпитването
 Θ
 =
 (+85 ± 2) °C;
 напрежение при изпитването:
 U
 =
 (15 ± 0,2) V;
 продължителност на съхранение:
 4 часа.
 7.2.2.3. За части, които се монтират в отделението за двигателя, ако не е предвидено друго:
 температура при изпитването:
 Θ
 =
 (+125 ± 2) °C;
 напрежение при изпитването:
 U
 =
 (15 ± 0,2) V;
 продължителност на съхранение:
 4 часа.
 7.2.2.4. В продължение на 1 час АСПС се подлага на въздействието на повишено напрежение, равно на (18 ± 0,2) V, както във включено, така и в изключено състояние.
 7.2.2.5. В продължение на 1 минута АСПС се подлага на въздействието на повишено напрежение, равно на (24 ± 0,2) V, както във включено, така и в изключено състояние.
 7.2.3. Запазване на работоспособността след изпитване за устойчивост срещу проникване на чуждо тяло и вода
 След изпитване за устойчивост срещу проникване на чуждо


text:
тяло и вода съгласно стандарта IEC 529—1989 за определяне на степента на защита в точка 7.1.2. се повтарят изпитванията на работата съгласно точка 7.2.1.
 7.2.4. Запазване на работоспособността след изпитване за влагоустойчивост
 След изпитване за устойчивост на влага, което трябва да се извърши съгласно стандарта IEC 68—2—30 (1980), се повторят изпитванията на работата съгласно точка 7.2.1.
 7.2.5. Изпитване за защита срещу обратна полярност
 АСПС и нейните компоненти не трябва да се повреждат при подаване на напрежение до 13 V с обратна полярност в продължение на 2 минути.
 След това изпитване се повтарят изпитванията на работата съгласно точка 7.2.1., като предпазителите се заменят, ако това е необходимо.
 7.2.6. Изпитване за защита срещу късо съединение
 Всички електрически връзки на АСПС трябва да са устойчиви на късо съединение при свързване на „маса“ при напрежение максимум 13 V и/или трябва да бъдат защитени с предпазители.
 След това изпитване се повтарят изпитванията на работата съгласно точка 7.2.1., като предпазителите се заменят, ако това е необходимо..
 7.2.7. Консумация на електроенергия във включено състояние
 Електроенергията, която консумира цялата АСПС във включено състояние заедно с индикатора за състоянието, не трябва да превишава 20 mA при дадените в точка 7.2.1.2. условия.
 7.2.8. Запазване на работоспособността след изпитване за устойчивост на вибрации
 7.2.8.1. За това изпитване компонентите се разделят на два типа:
 Тип 1
 :
 компоненти, стандартно монтирани към превозното средство;
 Тип 2
 :
 компоненти, предназначени за закрепване към двигателя.
 7.2.8.2. АСПС като цяло или нейните компонентите трябва да бъдат подложени на вибрации със синусоидална форма, чиито характеристики са, както следва:
 7.2.8.2.1. За тип 1
 Честотата трябва да бъде променлива от 10 Hz до 500 Hz, с максимална амплитуда от ± 5 mm и максимално ускорение от 3 g (пикова стойност 0).
 7.2.8.2.2. За тип 2
 Честотата трябва да бъде променлива от 20 Hz до 300 Hz, с максимална амплитуда от ± 2 mm и максимално ускорение от 15 g (пикова стойност 0).
 7.2.8.2.3. За тип 1 и тип 2
 а)
 изменението на честотата е 1 октава/min;
 б)
 броят на циклите е 10, като изпитването трябва да се проведе по посока на всяка от трите оси;
 в)
 вибрациите са прилагат с постоянна максимална амплитуда при ниските честоти и с постоянно максимално ускорение при високите честоти.
 7.2.8.3. По време на изпитването АСПС трябва да бъде свързана с електрическото захранване, като кабелът трябва да бъде закрепен на разстояние не по-малко от 200 mm.
 7.2.8.4. След провеждане на изпитване за устойчивост на вибрации се повтарят изпитванията на работата на АСПС съгласно точка 5.2.1.
 7.2.9. Изпитване за надеждност
 При условията на изпитване, определени в точка 7.2.1.2., се извършват 300 пълни цикъла на алармените сигнали (звукови и/или светлинни), с 5 min. пауза на звуковото сигнално устройство.
 7.2.10. Изпитване за превключване с външен ключов превключвател (монтиран от външната страна на превозното средство)
 Ако не се използва заключващият цилиндър на оригиналната ключалка на вратата, се извършват следните изпитвания:
 7.2.10.1. Ключовият прекъсвач трябва да е проектиран и произведен така, че да не губи своята ефикасност дори и след изпитване от 2 500 цикъла на включване/изключване във всяка посока,


text:
последвано от изпитване на устойчивост на корозия чрез въздействие на солени пръски в продължение на не по-малко от 96 часа съгласно стандарт IEC 68—2—11—1981.
 7.2.11. Изпитване на системите за защита на отделението за пътници
 Алармата трябва да се задейства, когато през отворения прозорец на една от предните врати в отделението за пътници се вкара вертикална плоча с размери 0,2 × 0,15 m на разстояние 0,3 m (измерено от центъра на вертикалната плоча), в посока напред и успоредно на пътната повърхност, със скорост 0,4 m/s, и под ъгъл 45° спрямо средната надлъжна равнина на превозното средство (вж. чертежите в приложение VIII към настоящото правило).
 7.2.12. Електромагнитна съвместимост
 АСПС се подлага на изпитванията, описани в приложение IX.
 7.2.13. Защита срещу лъжливи алармени сигнали при удар на превозното средство
 Проверява се дали удар с максимална сила от 4,5 J, произведен от тяло с формата на полусфера с диаметър 165 mm и коефициент (70 ± 10) Shore А и приложен със заоблената част на своята повърхност където и да е по каросерията на или остъклената повърхност на превозното средство не предизвиква лъжливи алармени сигнали.
 7.2.14. Защита срещу лъжлив алармен сигнал при спадане на напрежението
 Проверява се дали бавното спадане на напрежението на главната акумулаторна батерия при продължително разреждане със скорост от 0,5 V/h до напрежение 3 V не предизвиква лъжливи алармени сигнали.
 Условия на изпитване: вж. точка 7.2.1.2. по-горе.
 7.2.15. Изпитване на защита срещу лъжливи алармен сигнал на системата за защита на обема на отделението за пътници
 Системите, предназначени за защита на обема на отделението за пътници съгласно точка 6.1.1., се изпитват едновременно с превозното средство при нормалните условия на изпитване (точка 7.2.1.2.).
 Системата, монтирана съгласно инструкциите на производителя, не трябва да се задейства, когато е била подложена 5 пъти на изпитването, описано в точка 7.2.13. по-горе, на интервал от 0,5 s.
 Присъствието на лице, докосващо или обикалящо около превозното средство (при затворени прозорци), не трябва да предизвиква лъжлив алармен сигнал.
 8. ИНСТРУКЦИИ
 Всяка АСПС се придружава от:
 8.1. Инструкции за монтаж, включващи:
 8.1.1. списък на превозните средства и на моделите превозни средства, за които е предназначено устройството. Този списък може да бъде конкретен или обобщен, например „всички леки автомобили с бензинови двигатели и акумулаторни батерии с напрежение 12 V и със свързан към масата отрицателен полюс“;
 8.1.2. начин на монтаж, илюстриран със снимки и/или много ясни чертежи;
 8.1.3. в случай на АСПС, която включва имобилайзер, допълнителни инструкции по отношение съответствието с изискванията на част III от настоящото правило;
 8.2. непопълнен сертификат за монтаж, чийто образец е даден в приложение VII;
 8.3. общо предупреждение към купувача на АСПС, което да насочва вниманието му към следните точки:
 АСПС следва да бъде монтирана в съответствие с инструкциите на производителя;
 препоръчва се избор на добър монтьор (купувачът може да се обърне към производителя на АСПС, за да му бъдат посочени съответните монтьори);
 сертификатът за монтаж, приложен към АСПС, следва да бъде попълнен от монтьора.
 8.4. Инструкции за експлоатация
 8.5. Инструкции за поддържане
 8.6. Общо предупреждение относно опасностите от извършване на каквито и да са изменения или допълнения


text:
към алармената система; такива изменения или допълнения автоматично правят невалиден сертификата за монтаж, посочен в точка 8.2. по-горе.
 8.7. Указание за мястото(местата) на поставяне международната маркировка за одобрение, посочена в точка 4.4. от настоящото правило и/или международния сертификат за съответствие, посочен в точка 4.5. от настоящото правило.
 9. ПРОМЯНА НА ТИПА АСПС И РАЗШИРЕНИЕ НА ОДОБРЕНИЕТО
 Административният отдел, одобрил типа АСПС, се уведомява за всяка промяна на типа на АСПС.
 Тогава отделът може:
 а)
 да прецени, че е малко вероятно направените промени да оказват съществено неблагоприятно въздействие и че при всички положения АСПС продължава да съответства на изискванията; или
 б)
 да изиска допълнителен изпитвателен протокол за някои или всичките изпитвания, описани в точки 5., 6. и 7. от настоящото правило, от техническата служба, отговаряща за провеждането на изпитванията.
 Потвърждението или отказът за одобрение, в което се посочва изменението, се съобщава съгласно процедурата, посочена в точка 4.3. по-горе, на страните по Спогодбата, прилагащи настоящото правило.
 Компетентният орган, който издава разширението на одобрението, присвоява сериен номер на всеки уведомителен формуляр, изготвян за такова разширение.
 10. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 10.1. Всяка алармена система на превозно средство, получила одобрение по настоящото правило, трябва да бъде произведена така, че да съответства на одобрения тип, като отговаря на изискванията, определени в точки 5., 6. и 7. по-горе.
 10.2. Изпитванията, предписани в точки 7.2.1. до 7.2.10. от настоящото правило, се провеждат за всеки тип алармена система на превозно средство на случаен принцип при статистически контрол в съответствие с една от обичайните процедури за качествен контрол
 10.3. Органът, издал одобрението, може по всяко време да провери методите за контрол на съответствието, прилагани във всяко едно производствено съоръжение. Нормалната честота на тези проверки е веднъж на всеки две години.
 11. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 11.1. Одобрението, издадено по отношение на тип АСПС съгласно настоящото правило, може да бъде отменено, ако не са спазени изискванията, изложени в точка 10. по-горе.
 11.2. Ако страна по Спогодбата, прилагаща настоящото правило, отмени издадено от нея одобрение, тя незабавно уведомява за това останалите страни по Спогодбата, прилагащи настоящото правило, чрез уведомителен формуляр, съответстващ на образеца от приложение I към настоящото правило.
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип АСПС, одобрен в съответствие с настоящото правило, той уведомява за това органа, издал одобрението,
 който на свой ред уведомява за това другите страни по Спогодбата, прилагащи настоящото правило, посредством формуляр, съответстващ на образеца в приложение I към настоящото правило.
 13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ С ЦЕЛ ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на Секретариата на Организацията на обединените нации имената и адресите на техническите служби, отговарящи за провеждане на изпитвания с цел одобрение, както и на административните отдели, издаващи одобрение и на които следва да се изпращат формулярите, удостоверяващи одобрение, разширение, отказ за издаване или отмяна на одобрение, издадено в други държави.
 ЧАСТ II


text:
ОДОБРЕНИЕ НА ПРЕВОЗНО СРЕДСТВО ПО ОТНОШЕНИЕ НА НЕГОВАТА АЛАРМЕНА СИСТЕМА
 Когато АСПС, одобрена съгласно разпоредбите на част I от настоящото правило, се използва на превозно средство, представено за одобрение съгласно разпоредбите на част II от настоящото правило, не трябва да се повтарят изпитванията, които се изискват да премине АСПС, за да получи одобрение съгласно част I от настоящото правило.
 14. ОПРЕДЕЛЕНИЯ
 За целите на част II от настоящото правило:
 14.1. „Алармена система(и)“(АС) означава система от компоненти, монтирана като оригинално оборудване на тип превозно средство, предназначена да сигнализира за проникване в превозното средство или въздействие върху него; тези системи може да осигуряват допълнителна защита срещу неразрешено използване на превозното средство.
 14.2. „Тип превозно средство по отношение на неговата алармена система“ означава превозни средства, които не се различават спрямо следните съществени характеристики:
 а)
 търговското наименование или марката на производителя;
 б)
 характеристики на превозното средство, които влияят значително на работните показатели на АС;
 в)
 типът и конструкцията на АС или на АСПС.
 14.3. „Одобрение на превозно средство“ означава одобрението на тип превозно средство по отношение на изискванията, изложени в параграфи 17., 18. и 19. по-долу.
 14.4. Останалите определения, приложими към част II, се съдържат в точка 2. от настоящото правило.
 15. ЗАЯВЛЕНИЕ ЗА ОДОБРЕНИЕ
 15.1. Заявлението за одобрение на тип превозно средство по отношение на неговата АС трябва да се подаде от производителя на превозното средство или от негов надлежно упълномощен представител.
 15.2. То трябва да бъде придружено от три екземпляра на по-долу изброените документи, съдържащи следните данни:
 15.2.1. подробно описание на превозното средство и на частите на превозното средство, които имат връзка с монтираната алармена система:
 15.2.2. списък на компонентите, необходими за идентифициране на алармените системи, които могат да бъдат монтирани на превозното средство.
 15.2.3. Когато се използват АСПС, одобрени по част I от настоящото правило, на техническата служба се предоставя и съобщението за типовото одобрение на АСПС.
 15.3. На техническата служба се предоставя превозно средство, представително за подлежащия на одобрение тип превозно средство.
 15.4. Превозно средство, което не включва всички съответстващи на типа компоненти, може да бъде прието за изпитване, при условие че заявителят може да докаже по задоволителен начин на компетентния орган, че липсата на компонентите няма да се отразява на резултатите от проверките, що се отнася до изискванията на настоящото правило.
 16. ОДОБРЕНИЕ
 16.1. Ако превозно средство, представено за одобрение съгласно настоящото правило, отговаря на изискванията на точки 17., 18. и 19. по-долу, за съответния тип превозно средство се издава одобрение.
 16.2. На всеки одобрен тип се присвоява номер на одобрението. Първите му две цифри (понастоящем 01 за серия от изменения 01) сочат серията от изменения, включващи най-новите основни технически изменения, направени на правилото към момента на издаване на одобрението. Една и съща страна по договора не може да присвоява същия номер на друг тип превозно средство.
 16.3. Страните по Спогодбата, прилагащи настоящото правило, биват уведомявани за всяко одобрение, разширение на одобрение или отказ за издаване на одобрение на тип превозно средство съгласно настоящото правило, посредством формуляр, който съответства на образеца от приложение 2 към настоящото правило.
 16.4. На


text:
всяко превозно средство, което съответства на одобрен съгласно настоящото правило тип, на видно и леснодостъпно място, определено във формуляра за одобрение, се поставя международна маркировка за одобрението, състояща се от:
 16.4.1. оградена с окръжност, буква „E“, следвана от отличителния номер на държавата, издала одобрението (7);
 16.4.2. номера на настоящето правило, следван от буквата „R“, символ „A“ или „I“, или „AI“, указващ дали превозното средство е одобрено по отношение на неговата алармена система за превозно средство или неговите имобилайзери, или комбинация от двете, тире и номера на одобрението в близост на окръжността, описана в точка 16.4.1.;
 16.5. Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, указан в точка 16.4.1; в такива случаи, номерът на правилото и номерата на одобренията, както и допълнителните символи за всички правила, по които е издадено одобрение в държавата, издала одобрението по настоящото правило, се поставят във вертикални колони отдясно на символа, указан в точка 16.4.1.
 16.6. Маркировката за одобрение трябва да бъде ясна, четлива и незаличима.
 16.7. Маркировката за одобрение се поставя в близост до или на табелката с данни за превозното средство, поставена от производителя.
 16.8. Приложение V към настоящото правило дава примери за оформлението на маркировки за одобрение.
 17. ОБЩИ ИЗИСКВАНИЯ
 17.1. АС трябва да бъдат проектирани и изработени по такъв начин, че при проникване в превозното средство или въздействие върху него устройството трябва да задейства алармен сигнал, и може да включва имобилайзер.
 Аларменият сигнал трябва да бъде звуков, като допълнително може да включва оптични алармени устройства, да бъде аларма с радиовръзка или да бъде комбинация от тези възможности.
 17.2. Превозни средства, които са оборудвани с алармени системи, трябва да съответстват на съответните технически изисквания, и по-специално по отношение на електромагнитна съвместимост (ЕМС).
 17.3. Ако АС притежава възможността да излъчва радиосигнали, например за включване и изключване на самата алармена система или на излъчването на сигнала, тя трябва да отговаря на съответните стандарти ETSI (вж. бележка под линия 1, отнасяща се към точка 5.3.), напр. EN 300 220—1 V1.3.1. (2000—09), EN 300 220—2 V1.3.1. (2000—09), EN 300 220—3 V1.1.1. (2000—09) и EN 301 489—3 V1.2.1. (2000—08) (включително всички препоръчителни изисквания). Честотата и максималната излъчвана мощност на радиосигналите за включване и изключване на алармената система трябва да съответстват на CEPT/ERC (вж. бележка под линия 2, отнасяща се към точка 5.3.). Препоръка 70—03 (17 февруари 2000 г.) относно използването на устройства с малък обсег на действие (вж. бележка под линия 3, отнасяща се към точка 5.3.).
 17.4. АС и нейните компоненти не трябва да се задействат ненавременно, по-специално докато двигателят е в режим на работа.
 17.5. Повреда на АС или повреда на нейното електрическо захранване не трябва да се отразяват на безопасното функциониране на превозното средство.
 17.6. Алармената система, нейните компоненти и управляваните от тях части трябва да са монтирани по такъв начин, че да се сведе до минимум рискът да бъдат направени неработоспособни или да бъдат унищожени бързо и без привличане на вниманието,


text:
напр. посредством използването на евтини, лесни за скриване инструменти, оборудване или приспособления, достъпни за използване на широк кръг от хора.
 17.7. Системата трябва да бъде организирана така, че даването „на късо“ на която и да е сигнална верига да не възпрепятства работата на никоя от функциите на алармената система освен на тази, чиято верига е била дадена „на късо“.
 17.8. АС може да включва имобилайзер, който трябва да съответства на изискванията на част III от настоящото правило.
 18. СПЕЦИАЛНИ ИЗИСКВАНИЯ
 18.1. Обхват на защитата
 18.1.1. Специални изисквания
 АС трябва да открива и сигнализира най-малко отварянето на която и да е от вратите на превозното средство, капака на двигателя и на багажника. Повредата или изключването на източниците на светлина, например светлините на отделението за пътници, не трябва да разстройва функционирането на управлението.
 Инсталирането на допълнителни ефикасни действащи датчици за информация/ индикация, например:
 а)
 при проникване в превозното средство, напр. контрол на обема на отделението за пътници, контрол на стъклата на прозорците, счупване на който и да е остъклен участък; или
 б)
 при опит за кражба на превозното средство, напр. датчик за накланяне;
 е позволено, като се имат предвид мерките за предпазване от всякакво ненужно задействане на алармата (= фалшив алармен сигнал, вж. точка 18.1.2. по-долу).
 Тъй като тези допълнителни датчици произвеждат алармен сигнал дори след като е настъпило проникване (напр. при разбиване на остъклен участък) или при външни влияния (напр. вятър), аларменият сигнал, задействан от един от гореспоменатите датчици, трябва да се задейства не повече от 10 пъти в рамките на периодa, през който е задействана АС.
 В този случай периодът на задействане се ограничава от разрешеното изключване на системата в резултат на действие на ползвателя на превозното средство.
 Някои категории допълнителни датчици, напр. за контрол на обема на отделението за пътници (ултразвукови, инфрачервени) или датчици за накланяне и др., могат да бъдат умишлено деактивирани. В този случай всеки път преди да бъде включена АСПС трябва да се извърши целенасочено действие за тяхното деактвиране. Когато системата е във включено състояние, не трябва да бъде възможно изключването на датчиците.
 18.1.2. Защита срещу фалшив алармен сигнал
 18.1.2.1. Трябва да се направи така, че както във включено, така и в изключено състояние, АС да не задейства ненужно звуковия алармен сигнал при:
 а)
 удар върху превозното средство: изпитването е посочено в точка 7.2.13.;
 б)
 електромагнитна съвместимост: изпитването е посочено в точка 7.2.12.;
 в)
 спадане на напрежението на акумулаторната батерия поради продължително разреждане: изпитването е посочено в точка 7.2.14.;
 г)
 фалшив алармен сигнал, предизвикан от датчиците за защита на обема на отделението за пътници: изпитването е посочено в точка 7.2.15.
 18.1.2.2. Ако заявителят за одобрение може да докаже, напр. чрез технически данни, че защитата срещу фалшив алармен сигнал е осигурена в задоволителна степен, техническата служба, отговаряща за провеждане на изпитванията с цел одобрение, може да не изисква някои от горните изпитвания.
 18.2. Звуков алармен сигнал
 18.2.1. Общи положения
 Аларменият сигнал трябва да се чува и разпознава ясно и да се различава значително от другите звукови сигнали, използвани в пътното движение.
 Към устройство за звуков алармен сигнал


text:
от оригиналното оборудване, в зоната на превозното средство, която се контролира от АС, и където трябва да бъде защитено срещу лесен и бърз достъп на хора, може да бъде монтирано допълнително отделно устройство за звуков алармен сигнал.
 Ако се използва отделно устройство за звуков алармен сигнал в съответствие с точка 18.2.3.1. по-долу, АС може да задейства допълнително и устройството за звуков алармен сигнал от оригиналното оборудване, при условие че всяко манипулиране на стандартното устройство за звуков алармен сигнал (което по принцип е по-лесно достъпно) не се отразява на функционирането на допълнителното устройство за звуков алармен сигнал.
 18.2.2. Продължителност на звуковия сигнал
 Минимум: 25 s.
 Максимум: 30 s.
 Звуковият сигнал може да звучи отново само след следващото въздействие върху превозното средство, т.е. след изтичане на гореспоменатия интервал от време.
 (Ограничения: вж. точки 18.1.1. и 18.1.2. по-горе).
 Изключването на алармената система трябва незабавно да прекрати нейния звуков сигнал.
 18.2.3. Изисквания относно звуковия сигнал
 18.2.3.1. Устройство за сигнал с постоянен тон (постоянен честотен спектър), напр. устройства за звукови предупредителни сигнали: акустичните и други данни трябва да са в съответствие с част I от Правило No 28.
 Пулсиращ сигнал (включен/изключен):
 Честота на превключванията ... (2 ± 1) Hz.
 Време във включено положение = Време в изключено положение ± 10 %.
 18.2.3.2. Устройство за звуков сигнал с честотна модулация: акустичните и други данни трябва да са в съответствие с част I от Правило No 28, но представляват колебания на тона на излъчвания звуков сигнал в границите на значителен честотен диапазон (от 1 800 до 3 550 Hz) и в двете посоки.
 Честота на колебанията ... (2 ± 1) Hz.
 18.2.3.3. Ниво на звука
 Източникът на звук трябва да бъде:
 а)
 устройство за звуков алармен сигнал, одобрено по част I от Правило No 28; или
 б)
 устройство, отговарящо на изискванията на точки 6.1. и 6.2 от част I от Правило No 28. Въпреки това, в случай че източникът на звук се различава от устройството за звуков алармен сигнал от оригиналното оборудване, минималното ниво на звука може да бъде намалено до 100 dB(A), измерено при условията, дадени в част I от Правило No 28.
 18.3. Светлинен алармен сигнал, ако системата е снабдена с такъв
 18.3.1. Общи положения
 При проникване в превозното средство или въздействие него, устройството трябва да задейства светлинен сигнал, описан в точки 18.3.2. и 18.3.3.
 18.3.2. Продължителност на светлинния сигнал
 Продължителността на светлинния сигнал трябва да е между 25 s и 5 min., след като алармата е била задействана. Изключването на алармената система трябва да предизвиква незабавно прекратяване на сигнала.
 18.3.3. Тип на светлинния сигнал
 Периодично светване на всички лампи на пътепоказателите на превозното средство и/или светлината в отделението за пътници, заедно с всички светлини, които са включени в същата електрическа верига.
 Честота на превключванията ... (2 ± 1) Hz.
 Позволяват се също и асинхронни светлинни сигнали, както при звуковите сигнали.
 Време във включено положение = Време в изключено положение ± 10 %.
 18.4. Радиоаларма (пейджър), ако системата е снабдена с такъв
 АС може да включва и приспособление, което произвежда алармен сигнал чрез радиоизлъчване.
 18.5.


text:
Заключване на управлението на алармената система
 18.5.1. Когато двигателят е в режим на работа, не трябва да бъде възможно преднамерено или ненавременно включване на алармената система.
 18.6. Включване и изключване на АС
 18.6.1. Включване
 Позволен е всеки подходящ начин на включване на АС, при условие че не предизвиква ненавременно включване на сигнала на алармената система.
 18.6.2. Изключване
 Изключването на АС се извършва с едно от следните устройства или чрез комбинация от тях. Разрешават се и други устройства, притежаващи еквивалентни работни показатели.
 18.6.2.1. Механичен ключ (съответстващ на изискванията на приложение X към настоящото правило), който може да бъде комбиниран с централна заключваща система на превозното средство, включваща най-малко 1 000 комбинации и задействана от външната страна.
 18.6.2.2. Електрическо/електронно устройство, напр. дистанционно управление, с най-малко 50 000 варианта, което има променящ се код и/или има минимално време за сканиране 10 дена, т.е. максимум от 5 000 варианта за 24 часа при минимален брой на вариантите 50 000.
 18.6.2.3. Механичен ключ или електрическо/електронно устройство вътре в защитеното отделение за пътници с определено забавяне с времето за влизане или излизане.
 18.7. Забавяне за излизане
 Ако превключващото устройство за включване на АС е монтирано в защитаваната зона, се предвижда задържане за времето на излизане. Трябва да бъде възможно да се подбере забавяне за излизане между 15 секунди и 45 секунди след задействане на ключа. Следва да съществува възможност периодът на забавянето да се регулира, за да отговаря на индивидуалните нужди на потребителя.
 18.8. Забавяне за влизане
 Ако устройството за изключване на алармената система е монтирано в защитаваната зона, се допуска задържане от минимум 5 секунди до максимум 15 секунди, преди да се задейства звуковият или светлинният сигнал. Следва да съществува възможност периодът на забавянето да се регулира, за да отговаря на индивидуалните нужди на потребителя.
 18.9. Индикатор на състоянието
 18.9.1. Позволено е използването на светлинни индикатори, разположени в отделението за пътници или извън него, които да дават информация за състоянието на АС (включена, изключена, интервал, на който е настроена алармата, задействана аларма). Интензивността на светлината на оптичните сигнали, монтирани извън отделението за пътници, не трябва да надвишава 0,5 cd.
 18.9.2. Ако е предвидена индикация на краткотрайни „динамични“ процеси, като промяната от „включено“ към „изключено“ или обратно, тя трябва да бъде оптична съгласно точка 18.9.1. Тази оптична индикация може също да бъде произведена от едновременната работа на пътепоказателите и/или на светлината(ите) в отделението за пътници, при условие че продължителността на оптичната индикация на пътепоказателите не надхвърля 3 секунди.
 18.10. Захранване
 Източникът на захранване на АС трябва да бъде акумулаторната батерия на превозното средство или презареждаща се батерия. Когато е предвидено, може да бъде използвана допълнителна презареждаща се или незареждаща се батерия. В никакъв случай не се допуска захранването на други части на електрическата система на превозното средство с електричество от посочените батерии.
 18.11. Изисквания относно функциите по избор
 18.11.1. Самопроверка, автоматична индикация при повреда
 При включване на АС чрез функцията самопроверка (контрол за приемливо състояние) могат да бъдат установени и указани неправилни състояния, например отворени врати и т.н.
 18.11.2. Алармен сигнал при опасност
 Позволено е генерирането


text:
на светлинен и/или звуков и/или радиоизлъчен алармен сигнал независимо от състоянието (включено или изключено) и/или от функционирането на АС. Такъв алармен сигнал трябва да се включва от вътрешността на превозното средство и не трябва да се влияе от положението (включено или изключено) на АС. Също така ползващият превозното средство трябва да има възможност да изключва алармения сигнал за опасност. В случай на звуков сигнал при опасност неговата продължителност след всяко включване не трябва да се ограничава. Аларменият сигнал при опасност не трябва да блокира работата на двигателя или да го спира, ако двигателят работи.
 19. УСЛОВИЯ НА ИЗПИТВАНЕ
 Всички компоненти на АСПС или на АС трябва да се подложат на изпитване в съответствие с процедурите, описани в точка 7.
 Това изискване не се прилага за:
 19.1. компонентите, които са монтирани и изпитвани като части от превозното средство, независимо от това дали на него е монтирана или не АСПС/АС (напр. светлини); или
 19.2. компонентите, които са били изпитвани предварително като части от превозно средство, за което са представени документи в подкрепа.
 20. ИНСТРУКЦИИ
 Всяко превозно средство се придружава от:
 20.1. инструкции за експлоатация;
 20.2. инструкции за поддържане;
 20.3. общо предупреждение относно опасността от извършване на каквито и да са изменения или допълнения към системата.
 21. ПРОМЯНА НА ТИПА ПРЕВОЗНО СРЕДСТВО И РАЗШИРЕНИЕ НА ОДОБРЕНИЕТО
 21.1. Административният отдел, одобрил типа превозно средство, се уведомява за всяка промяна на типа превозно средство.
 Тогава отделът може:
 21.1.1. да прецени, че е малко вероятно направените промени да оказват съществено неблагоприятно въздействие и че при всички положения АС продължава да съответства на изискванията; или
 21.1.2. да изиска допълнителен протокол от техническата служба.
 21.2. Потвърждението или отказът за одобрение, в което се посочва изменението, се съобщава съгласно процедурата, посочена в точка 16.3. по-горе, на страните по Спогодбата, прилагащи настоящото правило.
 21.3. Компетентният орган, който издава разширението на одобрението, присвоява сериен номер на всеки уведомителен формуляр, изготвян за такова разширение.
 22. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания.
 22.1. Всяко превозно средство, получило одобрение съгласно настоящото правило, трябва да бъде произведено така, че да съответства на одобрения тип, като отговаря на изискванията, определени в точки 17., 18. и 19. по-горе.
 22.2. Органът, издал одобрението, може по всяко време да провери методите за контрол на съответствието, прилагани във всяко едно производствено съоръжение. Нормалната честота на тези проверки е веднъж на всеки две години.
 23. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 23.1. Одобрението, издадено по отношение на тип превозно средство съгласно настоящото правило, може да бъде отменено, ако не са спазени изискванията, изложени в точка 22. по-горе.
 23.2. Ако страна по Спогодбата, прилагаща настоящото правило, отмени издадено от нея одобрение, тя незабавно уведомява за това останалите страни по Спогодбата, прилагащи настоящото правило, чрез уведомителен формуляр, съответстващ на образеца от приложение II към настоящото правило.
 24. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа, издал одобрението,
 който на


text:
свой ред уведомява за това другите страни по Спогодбата, прилагащи настоящото правило, посредством формуляр, съответстващ на образеца в приложение II към настоящото правило.
 25. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ С ЦЕЛ ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на Секретариата на Организацията на обединените нации имената и адресите на техническите служби, отговарящи за провеждане на изпитвания с цел одобрение, както и на административните отдели, издаващи одобрение и на които следва да се изпращат формулярите, удостоверяващи одобрение, разширение, отказ за издаване или отмяна на одобрение, издадено в други държави.
 ЧАСТ III
 ОДОБРЕНИЕ НА ИМОБИЛАЙЗЕРИ И ОДОБРЕНИЕ НА ПРЕВОЗНО СРЕДСТВО ПО ОТНОШЕНИЕ НА НЕГОВИЯ ИМОБИЛАЙЗЕР
 26. ОПРЕДЕЛЕНИЯ
 За целите на част III от настоящото правило:
 26.1. „Имобилайзер“ означава устройство, което е предназначено да предотвратява придвижване на превозното средство с помощта на собствения му двигател (предотвратяване на неразрешено използване).
 26.2. „Оборудване за управление“ означава оборудване, необходимо за включване и/или изключване на имобилайзера.
 26.3. „Индикатор за състояние“ означава всяко устройство, предназначено да показва състоянието на имобилайзера (включено и/или изключено, преминаване от включено към изключено и обратно.)
 26.4. „Включено състояние“ означава състояние, в което превозното средство не може да се придвижва с помощта на собствения си двигател.
 26.5. „Изключено състояние“ означава състояние, в което превозното средство може да се придвижва нормално.
 26.6. „Ключ“ означава всяко устройство, проектирано и произведено да осигурява задействането на заключваща система, която е проектирана и произведена да работи само с това устройство.
 26.7. „Отмяна“ означава конструктивна възможност да се заключи имобилайзерът в изключено състояние.
 26.8. „Променящ се код“ означава електронен код, съставен от няколко елемента, чиято комбинация се изменя произволно след всяко задействане на предавателя.
 26.9. „Тип имобилайзер“ означава системи, които не се различават по отношение на следните съществени характеристики:
 а)
 търговското наименование или марката на производителя;
 б)
 вида на оборудването за управление;
 в)
 начина на нейното действие върху съответната(те) система(и) на превозното средство (както е посочено в точка 32.1. по-долу).
 26.10. „Тип превозно средство по отношение на неговия имобилайзер“ означава превозни средства, които не се различават по отношение на следните съществени характеристики:
 а)
 търговското наименование или марката на производителя;
 б)
 характеристики на превозното средство, които влияят значително на работните показатели на имобилайзера;
 в)
 типа и конструкцията на имобилайзера.
 27. ЗАЯВЛЕНИЕ ЗА ОДОБРЕНИЕ НА ИМОБИЛАЙЗЕР
 27.1. Заявлението за одобрение на имобилайзер трябва да се подаде от производителя на превозното средство или от негов надлежно упълномощен представител.
 27.2. За всеки тип имобилайзер заявлението трябва да бъде придружено от:
 27.2.1. документация в три екземпляра, съдържаща описание на техническите характеристики на имобилайзера и на начина на неговото монтиране, както и на мерките, предвидени за предотвратяване на ненавременното му задействане;
 27.2.2. три броя образци на типа имобилайзер с всички негови компоненти. на всеки от основните компоненти трябва да бъдат маркирани с ясно четливи и незаличими букви търговското наименование или марката на заявителя и типовото обозначение на компонента;
 27.2.3. превозно(и) средство(а), оборудвано(и) с подлежащия на типово одобрение имобилайзер, избран от заявителя съгласувано с техническата служба, отговаряща за провеждането на изпитвания с цел одобрение.
 27.2.4.


text:
Инструкции в три екземпляра в съответствие с точка 34. по-долу.
 28. ЗАЯВЛЕНИЕ ЗА ОДОБРЕНИЕ НА ПРЕВОЗНО СРЕДСТВО
 28.1. Когато имобилайзер, одобрен съгласно разпоредбите на част III от настоящото правило, се използва на превозно средство, представено за одобрение съгласно разпоредбите на част III от настоящото правило, не трябва да се повтарят изпитванията, които се изискват да премине имобилайзер, за да получи одобрение съгласно част III от настоящото правило.
 28.2. Заявлението за одобрение на тип превозно средство по отношение на неговия имобилайзер трябва да се подаде от производителя на превозното средство или от негов надлежно упълномощен представител.
 28.3. То трябва да бъде придружено от три екземпляра на по-долу изброените документи, съдържащи следните данни:
 28.3.1. подробно описание на превозното средство и на частите на превозното средство, които имат връзка с монтирания имобилайзер:
 28.3.2. списък на компонентите, необходими за идентифициране на имобилайзерите, които могат да бъдат монтирани на превозното средство.
 28.4. На техническата служба се предоставя превозно средство, представително за подлежащия на одобрение тип превозно средство.
 28.5. Превозно средство, което не включва всички съответстващи на типа компоненти, може да бъде прието за изпитване, при условие че заявителят може да докаже по задоволителен начин на компетентния орган, че липсата на компонентите няма да се отразява на резултатите от проверките, що се отнася до изискванията на настоящото правило.
 28.6. Когато се използва имобилайзер, одобрен по част III от настоящото правило, на техническата служба се предоставя и съобщението за типовото одобрение на имобилайзерите.
 29. ОДОБРЕНИЕ НА ИМОБИЛАЙЗЕР
 29.1. Ако имобилайзер, представен за одобрение съгласно настоящото правило, отговаря на изискванията на точки 31., 32. и 33. по-долу, за съответния тип имобилайзер се издава одобрение.
 29.2. На всеки одобрен тип се присвоява номер на одобрението. Първите му две цифри (понастоящем 01 за серия от изменения 01) сочат серията от изменения, включващи най-новите основни технически изменения, направени на правилото към момента на издаване на одобрението. Една и съща страна по договора не може да присвоява същия номер на друг тип имобилайзер.
 29.3. Страните по Спогодбата, прилагащи настоящото правило, биват уведомявани за всяко одобрение, разширение на одобрение или отказ за издаване на одобрение на тип имобилайзер съгласно настоящото правило, посредством формуляр, който съответства на образеца от приложение III към настоящото правило.
 29.4. На основния(ите) компонент(и) на имобилайзер, който съответства на одобрен съгласно настоящото правило тип, на видно и леснодостъпно място, определено във формуляра за одобрение, се поставя международна маркировка за одобрението, състояща се от:
 29.4.1. оградена с окръжност, буква „E“, следвана от отличителния номер на държавата, издала одобрението (8);
 29.4.2. номера на настоящето правило, следван от буквата „R“, символ „A“ или „I“, или „AI“, указващ дали системата е алармена система за превозно средство или имобилайзер, или комбинация от двете, тире и номера на одобрението в близост на окръжността, описана в точка 29.4.1.;
 29.5. Маркировката за одобрение трябва да бъде ясна, четлива и незаличима.
 29.6. Приложение V към настоящото правило дава примери за оформлението на маркировки за одобрение.
 29.7. Като алтернатива на маркировката за одобрение, описана в точка 29.4. по-горе, се издава сертификат за съответствие за всеки предложен за продажба имобилайзер.
 Когато


text:
производител на имобилайзери достави на производител на превозни средства одобрен немаркиран имобилайзер за монтиране от производителя като оригинално оборудване на модела превозно средство или група модели превозни средства, производителят на имобилайзери трябва да предостави на производителя на превозното средство достатъчен брой екземпляри на сертификата за съответствие, за да може производителят да получи одобрение на превозното средство съгласно точка 30. от настоящото правило.
 Ако имобилайзерът е съставен от отделни компоненти, неговият(ите) основен(и) компонент(и) трябва да носи съответна маркировка и сертификатът за съответствие трябва да съдържа списък на тези маркировки.
 Образец на сертификата за съответствие е даден в приложение VI към настоящото правило.
 30. ОДОБРЕНИЕ НА ПРЕВОЗНО СРЕДСТВО
 30.1. Ако превозно средство, представено за одобрение съгласно настоящото правило, отговаря на изискванията на точки 31., 32. и 33. по-долу, за съответния тип превозно средство се издава одобрение.
 30.2. На всеки одобрен тип се присвоява номер на одобрението. Първите му две цифри (понастоящем 01 за серия от изменения 01) сочат серията от изменения, включващи най-новите основни технически изменения, направени на правилото към момента на издаване на одобрението. Една и съща страна по договора не може да присвоява същия номер на друг тип имобилайзер.
 30.3. Страните по Спогодбата, прилагащи настоящото правило, биват уведомявани за всяко одобрение, разширение на одобрение или отказ за издаване на одобрение на тип превозно средство съгласно настоящото правило, посредством формуляр, който съответства на образеца от приложение IV към настоящото правило.
 30.4. На всяко превозно средство, което съответства на одобрен съгласно настоящото правило тип, на видно и леснодостъпно място, определено във формуляра за одобрение, се поставя международна маркировка за одобрението, състояща се от:
 30.4.1. оградена с окръжност, буква „E“, следвана от отличителния номер на държавата, издала одобрението (9);
 30.4.2. номера на настоящето правило, следван от буквата „R“, символ „A“ или „I“, или „AI“, указващ дали превозното средство е одобрено по отношение на неговата алармена система или имобилайзери, или комбинация от двете, тире и номера на одобрението отдясно на окръжността, описана в точка 30.4.1;
 30.5. Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, указан в точка 30.4.1; в такива случаи, номерът на правилото и номерата на одобренията, както и допълнителните символи за всички правила, по които е издадено одобрение в държавата, издала одобрението по настоящото правило, се поставят във вертикални колони отдясно на символа, указан в точка 30.4.1.
 30.6. Маркировката за одобрение трябва да бъде ясна, четлива и незаличима.
 30.7. Маркировката за одобрение се поставя в близост до или на табелката с данни за превозното средство, поставена от производителя.
 30.8. Приложение V към настоящото правило дава примери за оформлението на маркировки за одобрение.
 31. ОБЩИ ИЗИСКВАНИЯ
 31.1. Трябва да е възможно имобилайзерът да бъде включван и изключван в съответствие с тези изисквания.
 31.2. Ако имобилайзерът притежава възможността да излъчва радиосигнали, например за включване и изключване на самата алармена система или на излъчването на сигнала, тя трябва да отговаря на съответните стандарти ETSI (вж. бележка под линия 1, отнасяща се към